**Merivälja Kooli (edaspidi Kool) hoolekogu 03.04.2019. a. koosoleku protokoll**

Koosoleku kuupäev: 03.04.2019

Koosoleku algus 18:00 ja lõpp 20:30

Koosoleku toimumise koht: Heki tee 16, Tallinn

Koosolekust võtsid osa: hoolekogu liikmed: Erik Vest, Silver Fokin, Bianca Saadre, Külli Kroon, Mika Männik ja kooli direktor Greta Ammer.

Osales haldusjuht Kalju Orav ja vanematekogu esimees Lembe Levo.

**Päevakord**

1. Õpilaste arv 2019/2020 aastal ja sellega seonduv ruumipuudus;
2. Remonditegevus koolis;
3. Hoolekogu nägemus kogu Pirita linnaosa hariduse kujundamisest;
4. Ühine seisukoht Merivälja kooli arendamisel
5. Praeguste teadmiste kohaselt tuleb 2019 aastal 2 uut 1 klassi, kokku 50+ õpilast. Haridusametiga on räägitud ja Merivälja lasteaia moodulid antakse Merivälja Kooli kasutusse. Kasutusse antakse 2 moodulit, kokku 100+100=200 ruutmeetrit, mis varustatakse vajaliku mööbliga. Tegemist on CRAMO rendimoodulitega. Leping tehakse 3 aastaks. Moodulid tuleb aiaga piirata, et oleks koolilaste ja lasteaia lastel eraldi territooriumid ja väravad. Tegemist on turvalisuse küsimusega, sest kui koolilapsed peaksid kogemata värava lahti unustama siis võivad lasteaia lapsed tänavale pääseda. Direktor on koostanud prognoosi klasside täituvuse kohta, tabel saadetakse hoolekogule meiliga. Lähitulevikus jääb kooli ikkagi 2 vahetust, hoolimata moodulite kasutusele võtust. Merivälja pood jäi tühjaks. Maja on eraomandis ja omanik on valmis seda välja rentima. I korrus 248 ruutmeetrit. Ka LV-st on signaal, et ruumipuudust võiks leevendada rendipindade kaudu. Teemaga tegeletakse edasi.
6. Remonditud on õpetajate tuba. Tehtud on uued kabinetid õppejuhtidele. Huvijuhi, sotsiaalpedagoogi ruum ja WC on renoveeritud. Planeeritud ehitada puhkenurk õpetajatele. Kooli ennast enam laiendada ei saa, kuna krundi täis ehitamise % on ammendunud. Hoov tuleb sulgeda autodele, praegu pargitakse õu täis. Plaan on paigaldada äpiga juhitavad väravad. Kooli arengukavase kirjutatakse 5 aasta renoveerimise vaade.
7. Hoolekogu tõdes, et ammendunud on kooli võimalused õppepindade suurendamiseks ja moodulite abil õppepindade suurendamine on üksnes lühiajaline lahendus. Lähtudes PGS § 73 lõikes 1 sätestatust leidis hoolekogu, et nõuetekohastes tingimustes kvaliteetse koolihariduse võimaldamist tuleks edaspidi tagada nii kiiresti kui võimalik. Hoolekogu leiab, et Merivälja Kool peab  liikuma kõigis oma tegevustes ja otsustes suunaga, et kool saaks võimalikult kiiresti õpilasi vastu võtta esimesse klassi üksnes hommiku poole ühes vahetuses, sest ainult nii liigub kool lõpuks sellise suuruse suunas, et mahub taas oma õppepindadele ära. Merivälja kooli maksimaalne maht on mõeldud kahe paralleelklassiga kooliks vanuses 1-9 klass, sest siis oleks klassikomplekte 2x9=18 ja nad mahuksid kõik ühes vahetuses õppima. Terviseameti kehtivate normide järgi võiks laste arv olla koolis ühes vahetuses 492 last.  Arvestades aga erivajadusi ja tugiteenuseid ning õpikeskkonda, on normaalne õpilaste arv koolis ca 430-450  õpilast. Merivälja kool oli mõeldud algselt ja peaks ka transpordi ja teedevõrgu osas olema praegu mõeldud üksnes asumipõhiseks kooliks, mitte linnaosasiseseks rändeks Merivälja asumisse.
8. Lisaks on tähtis luua tugeva kooli kuvand ning jõuda kvaliteetse ja võimalikult parema hariduse andmiseni. Kvaliteetse hariduse võtmeküsimuseks on õpetajaskond ja nende motiveeritus, rahuldust pakkuv töökeskkond (võimalusel oma klassiruum) ning õpilaste võimalused huvitegevuseks ja tugiteenusteks. Et võimaldada nõuetekohast huvitegevust, pikapäevarühma ning tugiteenuseid, ei ole võimalik õppepindade puudumisel koolil pakkuda kahte vahetust. Õppetegevus üksnes ühes vahetuses on selge prioriteet ka tänasel haridusmaastikul tervikuna, samuti selgelt eelistatuim lahendus lastevanematele.
9. Merivälja Kooli olemasolev ruumiprogramm ning asjaolu, et kooli ei ole võimalik füüsiliselt suuremaks ehitada, seab piirid kooli edasisele arengule. Lähtuvalt riiklikust suunast, mis soovitab koolid esimesel võimalusel viia ühte vahetusse ning alustada koolipäeva mitte enne kl 9.00, on Merivälja Koolil ainuke mõistlik viis tegutseda tulevikus kaheparalleelilise põhikoolina. Juba koolis õppivaid klassiastmeid ei saa vähendada, kuid võimalusel palume Tallinna Haridusametil Pirita linnaosa piirkonnas 1. klassi astuvaid õpilasi koolidesse määrates arvestada, et parima koolikorralduse tagamiseks asuks edaspidi Merivälja Koolis õppima 2 paralleelklassi. Munitsipaalkooli direktor ei saa ainuisikuliselt otsustada ega keelduda rohkemate õpilaste vastuvõtmisest kooli, sest koolikohad tuleb piirkonnakoolides tagada, vajadusel kahes vahetuses. See on koostöö küsimus ja seda koostööd ka kool Haridusameti ning PMG-ga teeb.
10. Õpetajate leidmine on kõikide koolide ühine suur mure. Hoolimata paralleelide arvust või koolide suurusest ja palkade erinevusest on teatud ainespetsialistide värbamine keeruline terves Eestis. Kas õpetajate leidmine on kergem suurema töökoormuse juures, mida tagab kolme paralleelklassi olemasolu kooliastmes 7-9 klass? Hoolekogu ühine seisukoht kooli juhtkonnaga selles küsimuses tuleb edaspidi kujundada ning vajadusel kujundada edaspidi seisukohad ka kooli arengus selle tagamiseks.
11. Hoolekogu liige Erik Vest tegi presentatsiooni asumite elanike arvude kohta ja seoste kohta õpilaste arvu kohta koolides. Arvudest selgus, et koolid on üle koormatud ja laste arv suureneb tulevikus veelgi. Üheks võimaluseks oleks Padriku kooli ehitamine. On oluline, et oleks terviknägemus kogu linnaosa hariduse korraldamisest. On juhtumeid, kus lapsed tulevad kooli fiktiivse sissekirjutusega. Kui juba koolis sees siis kirjutavad ennast uuesti tagasi. Lahendusi on käsitletud aga reaalselt kuhugi pole jõutud. Hoolekogu teeb Merivälja Kooli edasiste võimalike arengute üle arutamiseks ja koostööettepanekuks pöördumise Tallinna Haridusametile aprillikuu jooksul. Hoolekogu teeb ka ettepaneku Pirita asumiseltsidele, Merivälja Kooli vanematekogule ning Merivälja lasteaia hoolekogule soovi korral pöördumisega ühinemiseks, et lisada pöördumisele laiem vaade asumi haridusvõrgu soovitud arengutest, lähtudes muuhulgas käesolevas protokollis toodud üldpõhimõtetest Merivälja kooli edasises arengus.

/allkirjastatud digitaalselt/

Kadri Rannala

Hoolekogu esimees